Zlatan først i verden med biografiapp
Appen er produsert både på svensk og engelsk og slippes fredag. I appen er boken «Jeg er Zlatan» forsterket med bilder og videoer fra Milan-stjernens mange scoringer. I tillegg er det lagt inn grafikk over finter samt lenker til mer materiale. Appen gir mulighet til å lese boken både kronologisk og geografisk via et kart over hvor beretningene er fra. Appen vil koste 139 svenske kroner. Boken ble sluppet i Sverige i november i fjor, og den solgte på et tidspunkt bedre enn Harry Potter-bøkene. Boksalget sørger for inntekter på rundt 6 millioner svenske kroner for Zlatan og medforfatter David Lagercranz.
Fotballstjernen Zlatan Ibrahimovic blir først i verden med å lansere sin egen selvbiografi som applikasjon til iPad.